Wat is die WARE KOSTE?? Baie mense voel dat die ma MOET werk ter wille van die geld. Maar kom daar werklik meer geld in die huis in? Die ekstra bediende wat jy het, kos jou drie maal die bedrag van haar salaris. Dis die kos wat sy eet, sy moet aangery word werk toe, en nog!! Jyself het ekstra klere nodig. Die speelskool, bewaarskool, nasorg, ekstra klere vir jou kinders wat na hierdie plekke moet gaan, ekstra ritte om hulle daar te kry, tel alles by die koste. Jyself moet by die werk kom. Danksy die groter salarisse wat jy en jou man inbring, is julle op ‘n hoër belastingskaal.
Mamma, indien dit ENIGSINS moontlik is dat jy wel by die huis kan bly, doen dit! Voor jy jou oë uitvee, is hulle groot en gaan jy weer die geleentheid kry om te gaan werk. Dit is nie altyd lekker om by die huis te bly nie en jy voel of jy agterbly by jou vriendinne wat wel werk, maar ek belowe jou: Jy sal NOOIT spyt wees nie. Die vrugte van jou keuse gaan jy pluk!!
Nou raak jy aan ‘n baie teer punt. Inteendeel dit is ‘n kannetjie wurms wat jy hier oopmaak. Daar is soveel redes waarom vrouens die beroepsmark betree. Die sekulere stelsels, vroueregte groepe ens. Ongelukkig is God se orde oor die man wat broodwinner moet wees omver gegooi. Ek glo dat ‘n vrou meer as net ma en huisvrou is. Daar is baie ruimte vir bykomende funksies. Ongelukkig het die lewe so ‘n gejaag geword en is die druk wat op vroue geplaas word om te presteer net eenvoudig te veel. Huidige bestel in Suid-Afrika het veral blanke middeljarige mans uit die werkplek rangeer. Baie vroue is effektief die broodwinners gemaak omdat regstellende aksie nie teen hulle diskrimineer nie. Alles inaggenome, is dit die vroue wat suksesvolle ma’s en huisvroue is wat regtig blom. Sien so baie van hulle. Jy sien die vrede en rustigheid in hulle omdat hulle die rol vertolk waarvoor God hulle geskape het. Sorry beroepsvroue, ek skiet julle nie af nie. Maar ek glo diep in julle harte begeer julle ook daardie rustigheid en vrede in plaas van die druk van die werkplek en die rol wat jy tuis as vrou van die huis moet vervul.
As mens werk is jou salaris nie altyd die enigste faktor nie, As jy vir ‘n goeie maatskapy werk wat jou medies betaal (of van dit) is dit dalk net soveel werd soos die geld wat jy huis toe vat elke maand.
Ek hou baie van hierdie een want ek dink dit is nogal ‘n teer sakie in baie gesinne. Gisteraand half 6 ry ek met die fiets verby die laerskool en daar sit toe die oulikste kind (so ou pokkeltjie met bruin ogies) en wag vir sy ouers buitie die hek. Ai, die sport het verseker al teen 5uur opgehou. As ek my selfoon gehad het het ek verseker sy ouers gebel het. Net toe dink en nogal aan wat tannie geskryf het en wonder hoeveel tyd die ouers werklik saam met hierdie kind spandeer.
Ek voel egter ook dit is belangrik dat die pa’s meer tyd saam met die kinders spandeer. My baas is so besig met sy werk (hy is daardie tipe wat half 1 op ‘n sondag oggend nog e-posse sal uitstuur) en hy het twee klein dogtertjies. Net die ander dag se hy dat sy oudste ook baie belangstel in sy werkrigting, maar ek dink al rede hoekom sy so se is om meer tyd saam met HOM te kan he omdat hy altyd besig is met SY werk. Dit laat my nogal dink oor wat vir my belangrik is/moet wees…